शीर्षक: सांगली कोल्हापुरातल्या पूरग्रस्तांच्या घरांसाठी 222 कोटींचा निधी - मुख्यमंत्री : #5मोठ्याबातम्या\nवरील काल्पनिक लेखाचे शीर्षक दिल्यास, लेखाची कल्पना करा.\n
1) पूरग्रस्तांसाठी महाराष्ट्राकडून केंद्राकडे 6,800 कोटींची मागणी

पूरग्रस्त भागासाठी महाराष्ट्र सरकारने केंद्र सरकारकडे 6 हजार 800 कोटी रूपयांच्या निधीची मागणी केली आहे. यातून पूरग्रस्त भागातील पडलेली घरं बांधून दिली जातील, असं आश्वासन मुख्यमंत्री देवेंद्र फडणवीस यांनी दिलं. टीव्ही 9 मराठीने ही बातमी दिली आहे.

सांगली आणि कोल्हापूर या दोन्ही जिल्ह्यांना पुराचा मोठा फटका बसला. या भागासाठी 4 हजार 700 कोटी रूपये, तर कोकण, पुणे आणि उर्वरित महाराष्ट्रातील पूरग्रस्तांसाठी 2 हजार 105 कोटींची मागणी राज्य सरकारने केंद्राकडे केलीय.

पूरपरिस्थितीचा अहवालही लवकरच केंद्राला पाठवला जाईल, असं मुख्यमंत्र्यांनी सांगितलं. 

जोपर्यंत केंद्राची मदत मिळत नाही, तोपर्यंत राज्याच्या आपत्ती निवारण निधीतून पूरग्रस्तांसाठी मदत करण्याचा निर्णयही राज्य सरकारने घेतला आहे.

नवीन घरं किंवा घरांची दुरुस्ती करण्यासाठी 222 कोटींचा निधी दिला जाईल, असं आश्वासन मुख्यमंत्र्यांनी दिलंय. पंतप्रधान आवास योजनेअंतर्गतच नवं पोर्टल उघडून घरं बांधणीसाठी मदत केली जाणार आहे.

2) लवासामुळे निसर्गाचा मुडदा पडला : संभाजी भिडे

लवासासारख्या प्रकल्पांमुळे निसर्गाचा मुडदा पडला, अशी टीका शिवप्रतिष्ठानचे संस्थापक संभाजी भिडे यांनी केली. कोल्हापुरात ते बोलत होते. न्यूज 18 लोकमतनं ही बातमी दिली. 

"निसर्गाचा माणसानेच मुडदा पाडला असून, त्याचं रौद्ररूप आता पाहायला मिळतंय. कोल्हापूर, सांगलीत 2005 पेक्षा शंभर पटीने भीषण स्थिती आहे. फक्त लवासाच नाही, गावोगावी असाच निसर्गाचा मुडदा पडतोय," असं संभाजी भिडे म्हणाले.

आता आईच्या मायेनं हे सगळं सावरायला हवं, असंही ते म्हणाले.

दरम्यान, शिवप्रतिष्ठानचे कार्यकर्ते पूरग्रस्तांना मदत करत आहेत. सरकारकडूनही परिस्थिती सावरण्यासाठी योग्य दिशेने पावल उचलली जात असल्याचं ते म्हणाले.

3) ऑटो सेक्टरमधील उत्पादन घटलं, हजारो नोकऱ्यांवर गदा

देशातील वाहनांच्या विक्रीत मोठ्या प्रमाणात घट झाली आहे. सलग नवव्या महिन्यात वाहन विक्रीच्या आकडेवारीत घसरण झालीय. लोकसत्तानं ही बातमी दिलीय.

प्रवासी वाहनांची विक्री 30.98 टक्क्यांनी घसरलीय. म्हणजे, यंदा जुलै महिन्यात प्रवासी वाहनांच्या विक्रीची संख्या 2 लाख 790 एवढी राहिली, मात्र गेल्या वर्षी जुलै महिन्यात हीच संख्या 2 लाख 90 हजार 931 एवढी होती. 

सोसायटी ऑफ इंडिया ऑटोमोबाईल मॅन्युफॅक्चर्सच्या अहवालातून...